**VZOREC NAVODIL ZA PRIPRAVO PONUDBE**

**za naročila male vrednosti**

**GRADNJE**

**12. 3. 2024**

**Napotki in priporočila**

Vzorec Navodil za pripravo ponudbe služi zgolj kot podlaga pri pripravi razpisne dokumentacije za gradnje in je prirejen najpogostejšim naročilom Direkcije RS za infrastrukturo. Vzorec je treba vselej prilagoditi posebnostim posameznega naročila. Kot pomoč pri oblikovanju končnih določil so v navodilih ob robu podani tudi komentarji. Pri naročilih malih vrednosti se lahko določeni pogoji in zahteve, ki praviloma veljajo za odprti postopek (*na primer finančna zavarovanja, ekonomsko-finančni pogoji, …*) delno ali v celoti opustijo.

Vsaka sprememba ali dopolnitev navodil mora biti napisana precizno in nedvoumno, vključno z morebitnimi spremembami predlog za pripravo ponudbe. Predlagane spremembe in dopolnitve se posredujejo v Službo za javna naročila praviloma po elektronski pošti ali na CD oziroma na USB.

Pri pogojih za priznanje Tehničnih in strokovnih sposobnosti ponudnika so vselej potrebne določene dopolnitve glede na vsebino in posebnosti posameznega naročila. V nadaljevanju je navedenih nekaj priporočil za oblikovanje teh pogojev.

Glede tehničnih in kadrovskih zmogljivosti se lahko zahteva predložitev seznama ključne mehanizacije in opreme ter vseh kadrov, ki morajo biti zagotovljeni ob oddaji ponudbe. Pri referencah za odgovorne osebe in referencah ponudnika se navedejo predvsem zahteve za ključna dela, ki so predmet naročila (*na primer večje in pomembnejše postavke iz popisa del*). Zahteva po vodji posameznih del se postavi le takrat, kadar je to smiselno. Ob tem je priporočljivo eksplicitno navesti, za katero strokovno področje mora biti usposobljen oziroma kvalificiran (*na primer za določena gradbena, elektrotehniška, strojniška ali druga specifična dela*).

Glede referenc ponudnika oziroma sodelujočih gospodarskih subjektov je priporočljivo, da se poleg zahteve po vsaj enem uspešno opravljenem celotnem istovrstnem ali podobnem poslu, kot je predmetno naročilo, ki se zahteva za samega ponudnika, posebej zahtevajo še neposredne reference za določena ključna dela v tem naročilu. Neposredna referenca za ključna dela se zahteva od tistega gospodarskega subjekta, ki bo ta dela dejansko tudi neposredno izvajal. Lahko je to ponudnik sam ali pa njegov podizvajalec. Na ta način se skuša doseči, da bodo ključna dela, ki so predmet naročila neposredno izvajali gospodarski subjekti, ki so za ta dela dejansko usposobljeni in so tudi nominirani v ponudbi.

Priporočljivo je pri referencah presojati tudi različne parametre, kot so na primer količina, vrednost ali zahtevnost posla. Lahko se na primer zahteva, da mora referenca ustrezati samo po količini, samo po vrednosti, ali oboje hkrati po količini in/ali vrednosti posla. Zahtevana referenca, kot na primer: "I*zgradnja ceste v dolžini vsaj 1000 m ali v vrednosti vsaj 500.000 EUR",* je tako nekoliko bolj fleksibilna inomogoča sodelovanje tudi ponudnikom, ki so sicer zgradili krajšo cesto od 1000 m, kjer pa je bila gradnja zahtevna in posledično dražja od 500.000 EUR.

Primeri zahtevanih referenc za ponudnika oziroma sodelujoče gospodarske subjekte

1. Gradnja ali rekonstrukcija ceste skozi naselje:

3.2.6 Ponudnik oziroma sodelujoči gospodarski subjekti morajo izkazati naslednje uspešno izvedene posle na državni ali lokalni cesti iz zadnjih petih let pred rokom za oddajo ponudb:

1. Novogradnja ali rekonstrukcija ceste skozi naselje v pogodbeni vrednosti vsaj … EUR (brez DDV).
2. Izvedba voziščne konstrukcije (vezana nosilna in obrabno zaporna asfaltna plast) širine vsaj … m in dolžine vsaj … m
3. Izgradnja cestnih opornih in/ali podpornih zidov površine vsaj ... m2
4. Izgradnja kanalizacije dolžine vsaj ... m ali v vrednosti vsaj ... EUR (brez DDV)
5. Izvedba cestne razsvetljave v vrednosti vsaj ... EUR (brez DDV)

Posel iz točke a, ki ga je izvedel samostojno ali v sodelovanju s podizvajalci mora izkazati sam ponudnik (pri skupni ponudbi katerikoli partner).

Posel iz točke b, c, d in e mora izkazati gospodarski subjekt, ki bo tovrstna dela pri predmetnem naročilu neposredno izvedel, za kar ima pri sebi zaposlen ustrezno usposobljen kader in zagotovljene tehnične zmogljivosti.

dokazilo: Referenca gospodarskega subjekta, vsebinsko skladna s predlogo

opombe: *Zahtevane reference, ločene po točkah (a, b, c, d, e) lahko izhajajo iz enega ali iz več različnih poslov (gradenj) gospodarskega subjekta, referenca iz vsake posamezne točke pa mora v celoti izhajati iz enega posla.*

1. Preplastitev ceste:

3.2.6 Ponudnik mora izkazati naslednje uspešno izvedene posle na državni ali lokalni cesti iz zadnjih petih let pred rokom za oddajo ponudb:

1. katerokoli gradnjo v pogodbeni vrednosti vsaj … EUR (brez DDV)
2. izdelavo vezane nosilne plasti (AC base) ter vezane obrabne plasti (AC surf) voziščne konstrukcije v površini vsaj …  m2

dokazilo: Referenca ponudnika, vsebinsko skladna s predlogo.

opombe: *Zahtevane reference, ločene po točkah a in b lahko izhajajo iz enega ali iz več različnih poslov (gradenj), referenca iz vsake posamezne točke pa mora v celoti izhajati iz enega posla.*

*Ponudnik, ki pri predmetnem naročilu del iz točke b) ne bo izvedel neposredno sam, mora v ponudbi navesti gospodarski subjekt, ki bo ta dela neposredno izvedel.*

1. Gradnja ali rekonstrukcija premostitvenega objekta:

3.2.6 Ponudnik oziroma sodelujoči gospodarski subjekti morajo izkazati naslednje uspešno izvedene posle na državni ali lokalni cesti iz zadnjih petih let pred rokom za oddajo ponudb:

1. Novogradnja ali rekonstrukcija premostitvenega objekta skupaj s priključno cesto, v pogodbeni vrednosti vsaj … EUR (brez DDV)
2. Izgradnja nosilne konstrukcije (*podporna in prekladna konstrukcija*) AB premostitvenega objekta svetle razpetine med krajnimi oporniki vsaj … m
3. Izvedba voziščne konstrukcije (nevezana nosilna plast, vezana nosilna, zaporna in obrabna asfaltna plast) širine vsaj … m in dolžine vsaj … m
4. Izgradnja cestnih opornih in/ali podpornih zidov površine vsaj ... m2
5. Izvedba cestne razsvetljave v vrednosti vsaj ... EUR (brez DDV)

Posel iz točke a, ki ga je izvedel samostojno ali v sodelovanju s podizvajalci mora izkazati sam ponudnik (pri skupni ponudbi katerikoli partner).

Posel iz točke b, c, d in e mora izkazati gospodarski subjekt, ki bo tovrstna dela pri predmetnem naročilu neposredno izvedel, za kar ima pri sebi zaposlen ustrezno usposobljen kader in zagotovljene tehnične zmogljivosti.

dokazilo: Referenca gospodarskega subjekta, vsebinsko skladna s predlogo.

opombe: *Zahtevane reference, ločene po točkah (a, b, c, d, e) lahko izhajajo iz enega ali iz več različnih poslov (gradenj) gospodarskega subjekta, referenca iz vsake posamezne točke pa mora v celoti izhajati iz enega posla.*

1. Sanacija brežine:

3.2.6 Ponudnik oziroma sodelujoči gospodarski subjekti morajo izkazati naslednje uspešno izvedene posle ob oziroma na državni ali lokalni cesti iz zadnjih petih let pred rokom za oddajo ponudb:

1. Sanacija brežine skupaj z rekonstrukcijo ceste v pogodbeni vrednosti vsaj … EUR (brez DDV)
2. Vrtalna dela na brežini z namensko alpinistično vrtalno garnituro ter vgradnja in injektiranje sider v skupni dolžini vsaj … m.
3. Namestitev sidrane viseče mreže v alpinističnem pristopu površine vsaj … m2
4. Namestitev podajno lovilnih sistemov v dolžini vsaj … m
5. Izvedba asfaltne voziščne konstrukcije širine vsaj … m in dolžine vsaj … m

Posel iz točke a, ki ga je izvedel samostojno ali v sodelovanju s podizvajalci mora izkazati sam ponudnik (pri skupni ponudbi katerikoli partner).

Posel iz točke b, c, d in e mora izkazati gospodarski subjekt, ki bo tovrstna dela pri predmetnem naročilu neposredno izvedel, za kar ima pri sebi zaposlen ustrezno usposobljen kader in zagotovljene tehnične zmogljivosti.

dokazilo: Referenca gospodarskega subjekta, vsebinsko skladna s predlogo.

opombe: *Zahtevane reference, ločene po točkah (a, b, c, d, e) lahko izhajajo iz enega ali iz več različnih poslov (gradenj) gospodarskega subjekta, referenca iz vsake posamezne točke pa mora v celoti izhajati iz enega posla.*

Hajdrihova ul. 2a, 1000 Ljubljana T: 01 478 80 02

 F: 01 478 81 23

 E: gp.drsi@gov.si

 www.di.gov.si

# NAVODILA ZA PRIPRAVO PONUDBE

# Naročnik, Republika Slovenija, Ministrstvo za infrastrukturo, Direkcija Republike Slovenije za infrastrukturo razpisuje javno naročilo:

|  |
| --- |
|  |

in vse zainteresirane vabi k oddaji ponudbe, skladne s temi navodili.

**NAVODILA ZA PRIPRAVO PONUDBE**

**Vsebina**

# 1. OSNOVNI PODATKI O NAROČILU

# 2. PRAVILA POSLOVANJA

# 2.1 Pravna podlaga

# 2.2 Pomen izrazov v navodilih

# 2.3 Pojasnila in spremembe razpisne dokumentacije

# 2.4 Zaupnost in javnost podatkov

# 2.5 Skupna ponudba

# 2.6 Ponudba s podizvajalci

# 2.7 Predložitev ponudbe

# 2.8 Odpiranje ponudb

# 2.9 Pregled in presoja ponudb

# 2.10 Obvestilo o oddaji naročila

# 2.11 Pravno varstvo

# 2.12 Sklenitev pogodbe

# 3. POGOJI IN MERILA ZA IZBOR PONUDB

# 3.1 Razlogi za izključitev

# 3.2 Pogoji za sodelovanje

# 3.3 Merila za izbiro najugodnejše ponudbe

# 4. PONUDBENA DOKUMENTACIJA

# 4.1 Ponudba - predračun

# 4.2 Priloge

# 1. OSNOVNI PODATKI O NAROČILU

|  |  |
| --- | --- |
| Predmet naročila: |  |
| Vrsta postopka: |  |
| Rok za izvedbo naročila: |  |
| Ocenjena vrednost naročila (brez DDV): |  | EUR |
| Rok za postavitev vprašanj(datum, ura, naslov): |  |  | Portal javnih naročil |
| Oddaja ponudb (datum, ura, naslov): |  |  | Informacijski sistem e-JN |
| Odpiranje ponudb (datum, ura, naslov): |  |  |
| Razpisna dokumentacija: | Specifikacija naročilaNavodila za pripravo ponudbeVzorec pogodbePosebni pogoji pogodbeSplošni pogoji pogodbe (FIDIC) |

|  |
| --- |
| Vsebina in obseg naročila sta opredeljena v "Specifikaciji naročila". Projektna dokumentacija, ki je sestavni del "Specifikacije naročila" je na ogled pri naročniku. |
| št. in naslov projektne dokumentacije: |  |
| izvajalec - projektant: |  |

# 2. PRAVILA POSLOVANJA

# 2.1 Pravna podlaga

Naročilo se oddaja na podlagi veljavnih predpisov, ki urejajo javno naročanje in javne finance v Republiki Sloveniji ter predpisov s področja predmeta naročila.

# 2.2 Pomen izrazov v navodilih

* Gospodarski subjekt je pravna ali fizična oseba, ki nastopa v ponudbi in prevzema dela, ki so predmet naročila.
* Ponudnik je gospodarski subjekt (*ali skupina takih subjektov*), ki odda ponudbo.
* Izvajalec je ponudnik, s katerim je sklenjena pogodba za izvedbo naročila.

# 2.3 Pojasnila in spremembe razpisne dokumentacije

Morebitne spremembe in pojasnila razpisne dokumentacije bodo objavljena na portalu javnih naročil (<https://www.enarocanje.si>) najpozneje dva dni pred dnevom za oddajo ponudb. Pojasnila, spremembe in odgovori na vprašanja so sestavni del razpisne dokumentacije in jih je treba upoštevati pri pripravi ponudbe.

# 2.4 Zaupnost in javnost podatkov

Kot zaupen bo varovan le tisti ponudnikov podatek, ki po zakonu lahko velja za osebni ali tajni podatek ali za poslovno skrivnost in je kot tak v predloženi dokumentaciji vsak zase vidno označen in s priloženim sklepom družbe opredeljen kot poslovna skrivnost.

Ponudnikovi podatki v naročnikovih predlogah za izdelavo ponudbe (*razen osebnih podatkov*) so javni in ne smejo biti opredeljeni kot poslovna skrivnost.

# 2.5 Skupna ponudba

Skupna ponudba je ponudba, v kateri kot ponudnik enakopravno nastopa več gospodarskih subjektov (v nadaljevanju: partnerjev), ki skupaj prevzemajo izvedbo naročila. V skupni ponudbi mora biti priložen pisni dogovor o skupnem nastopanju, iz katerega je razvidno kdo so partnerji, kdo je vodilni, ki jih zastopa, katera dela iz naročila in za kakšno ceno vsak prevzema, zaveza o neomejeni solidarni odgovornosti vsakega partnerja do naročnika ter druga medsebojna razmerja in obveznosti.

# 2.6 Ponudba s podizvajalci

Ponudba s podizvajalci je ponudba, v kateri je za izvedbo določenega dela naročila kot podizvajalec nominiran ustrezno usposobljen gospodarski subjekt. Ne glede na število podizvajalcev v razmerju do naročnika ponudnik v celoti odgovarja za izvedbo naročila.

Menjava podizvajalcev iz ponudbe je pred naročnikovo odločitvijo o oddaji naročila, skladno z zakonom, možna le na zahtevo naročnika, po oddaji naročila pa le, če bi bila sicer ogrožena izvedba naročila skladno s pogodbo, če novi podizvajalec izpolnjuje zahtevane pogoje za sodelovanje in zanj ni razloga za izključitev ter ob soglasju naročnika.

Za podizvajalca, ki zahteva naročnikovo neposredno plačilo za izvedena dela, mora ponudnik to njegovo zahtevo predložiti že v ponudbi ter navesti dela, ki jih prevzema in njihovo vrednost.

# 2.7 Predložitev ponudbe

Ponudbo se predloži v elektronski obliki skladno z Navodili za uporabo informacijskega sistema e-JN: PONUDNIKI. Navodila so objavljena na spletni strani <https://ejn.gov.si/> in so sestavni del razpisne dokumentacije. Za uporabo informacijskega sistema e-JN in elektronsko oddajo ponudbe se mora pooblaščena oseba ponudnika v ta sistem registrirati kot uporabnik.

Ob oddaji ponudbe informacijski sistem e-JN zabeleži čas oddaje in identiteto uporabnika. Oddana ponudba pridobi status »ODDANA« in je skladno z zakonom (Obligacijski zakonik) zavezujoča za čas njene veljavnosti. Oddano ponudbo se lahko do roka za oddajo ponudb umakne, spremeni ali predloži drugo, po tem roku pa to ni več mogoče

# 2.8 Odpiranje ponudb

Ob uri, določeni za javno odpiranje ponudb informacijski sistem e-JN avtomatično prikaže imena ponudnikov in omogoči dostop do ponudnikovega pdf dokumenta, naloženega v sistemu e-JN pod razdelek »Predračun«.

# 2.9 Pregled in presoja ponudb

Naročnik lahko skladno z zakonom od ponudnika zahteva odpravo pomanjkljivosti glede predloženih listin, soglasje k odpravi računskih napak ter pojasnila ali dodatna (stvarna) dokazila za navedbe v ponudbi.

Komunikacija s ponudnikom poteka v informacijskem sistemu e‑JN. Ponudnika se izključi, če v določenem roku ne odpravi pomanjkljivosti oziroma ne predloži ustreznih pojasnil ali dodatnih dokazil.

# 2.10 Obvestilo o oddaji naročila

Naročnik najkasneje v 90 dneh od roka za oddajo ponudb sprejme odločitev o oddaji naročila in jo objavi na portalu javnih naročil.

Po sprejemu odločitve o oddaji naročila lahko naročnik iz razlogov in na način, kot je določeno z zakonom odstopi od sklenitve pogodbe oziroma izvedbe javnega naročila.

# 2.11 Pravno varstvo

Ponudnikom je pravno varstvo zagotovljeno po Zakonu o pravnem varstvu v postopkih javnega naročanja.

# 2.12 Sklenitev pogodbe

Izbrani ponudnik je dolžan najkasneje v osmih (8) dneh po prejemu pogodbe v podpis naročniku vrniti podpisano pogodbo, sicer naročnik lahko sklepa, da ponudnik od podpisa pogodbe odstopa. Pogodba je sklenjena, ko jo podpišejo vse pogodbene stranke (pri skupni ponudbi tudi vsi partnerji).

Kadar je v pogodbi zahtevana predložitev finančnega zavarovanja za dobro izvedbo pogodbenih obveznosti in finančnega zavarovanja za odpravo napak v garancijskem roku (*vzorec pogodbe in finančnega zavarovanja sta sestavni del razpisne dokumentacije*) je ponudnik ta zavarovanja dolžan predložiti skladno z določili pogodbe.

Kadar je v pogodbi zahtevana postavitev transparentov RS na gradbišču *(izjava je sestavni del razpisne dokumentacije)* je izbrani ponudnik to izjavo dolžan predložiti najkasneje ob podpisu pogodbe.

Izbrani ponudnik mora skladno 14. členom Zakona o integriteti in preprečevanju korupcije na podlagi poziva naročniku posredovati podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe šteje, da so z njim povezane družbe

ter izjavo, da ne obstajajo razlogi iz 35. člena Zakona o integriteti in preprečevanju korupcije, ki naročniku prepovedujejo poslovanje z izbranim ponudnikom.

Če se izkaže, da je ponudnik predložil lažno izjavo oziroma dal neresnične podatke o navedenih dejstvih, ima to za posledico ničnost pogodbe.

# 3 POGOJI IN MERILA ZA IZBOR PONUDB

3.1 Razlogi za izključitev

3.1.1 Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastilo za njegovo zastopanje ali odločanje ali nadzor v njem je bila izrečena pravnomočna sodba, ki ima elemente kaznivih dejanj iz 1. odstavka 75. člena Zakona o javnem naročanju (ZJN-3).

3.1.2 Pristojni organ Republike Slovenije ali druge države članice ali tretje države je v zadnjih treh letih pred potekom roka za oddajo ponudb pri gospodarskemu subjektu ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

3.1.3 Gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika. Šteje se, da gospodarski subjekt ne izpolnjuje obveznosti iz prejšnjega stavka tudi, če nima predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do roka za oddajo ponudbe ali prijave. Gospodarski subjekt se ne izloči, če le-ta do roka za oddajo prijav ali ponudb poravna neplačane zapadle obveznosti, ki znašajo 50 eurov ali več in predloži vse obračune davčnih odtegljajev za dohodke iz delovnega razmerja za obdobje zadnjih pet let do roka za oddajo prijave ali ponudbe.

3.1.4 Nad gospodarskim subjektom se je začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami.

3.1.5 V zadnjih treh letih pred rokom za oddajo ponudbe so se pri pogodbi o izvedbi javnega naročila, sklenjeni z naročnikom, pri gospodarskem subjektu pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od naročila oziroma pogodbe ali uveljavljal odškodnino ali so bile izvedene druge primerljive sankcije.

 V zadnjih treh letih pred rokom za oddajo ponudbe se je pri poslovanju z naročnikom pri gospodarskem subjektu izkazala hujša kršitev poklicnih pravil kot na primer: nestrokovna, nepopolna ali nepravočasna izvedba posla, slabša kvaliteta od dogovorjene, huda malomarnost, neupoštevanje pogodbenih določil …, zaradi česar je omajana njegova integriteta.

3.1.6 Gospodarski subjekt je na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja.

3.1.7 Gospodarski subjekt v državi, kjer ima svoj sedež ni vpisan v ustrezen poslovni register in ne izpolnjuje pogojev za zakonito opravljanje dejavnosti, ki je predmet naročila.

dokazilo: Izjava gospodarskega subjekta, da ni razlogov za njegovo izključitev, skladna s predlogo

opombe: *Razlogi za izključitev veljajo za vsak gospodarski subjekt (ponudnik, partner, podizvajalec), ki nastopa v ponudbi oziroma sodeluje pri izvedbi naročila.*

*Za navedbe, ki jih ni možno ali jih naročnik ne uspe preveriti v uradnih evidencah državnih organov ali organov lokalnih skupnosti si naročnik pridržuje pravico, da zahteva dodatne informacije ali (*stvarna*) dokazila o izpolnjevanju pogojev ali izjave podane pred pravosodnim ali upravnim organom, notarjem ali pristojnim organom poklicnih ali gospodarskih subjektov v državi, kjer ima gospodarski subjekt svoj sedež in po potrebi zahteva pooblastilo za pridobitev določenih podatkov.*

*Naročnik vodi evidenco gospodarskih subjektov, za katere velja razlog za izključitev iz točke 3.1.5. Ob uvrstitvi v to evidenco in o razlogih za uvrstitev je gospodarski subjekt s strani naročnika pisno obveščen*.

3.2 Pogoji za sodelovanje

3.2.1 Zagotovljene morajo biti potrebne tehnične zmogljivosti (mehanizacija in oprema) za kvalitetno izvedbo celotnega naročila v predvidenem roku, skladno z zahtevami iz razpisne dokumentacije, pravili stroke ter predpisi in standardi s področja predmeta naročila.

dokazilo: Izjava o zagotovljenih tehničnih in kadrovskih zmogljivostih, skladna s predlogo.

3.2.2 Zagotovljene morajo biti potrebne kadrovske zmogljivosti *(vodje del, delovodje, kvalificiran in nekvalificiran kader, ...)* za kvalitetno izvedbo celotnega naročila v predvidenem roku, skladno z zahtevami iz razpisne dokumentacije, predpisi in standardi s področja predmeta naročila ter delovnopravno zakonodajo.

dokazilo: Izjava o zagotovljenih tehničnih in kadrovskih zmogljivostih, skladna s predlogo.

3.2.3 Zagotovljen mora biti vodja gradnje, ki izpolnjuje naslednje zahteve:

* ima visokošolsko izobrazbo s področja gradbeništva najmanj na ravni prve stopnje (dipl. inž. grad.)
* vpisan je v imenik pri Inženirski zbornici Slovenije (IZS) kot pooblaščeni inženir ali kot vodja del
* zaposlen je pri gospodarskemu subjektu (ponudnik, partner, podizvajalec), ki nastopa v ponudbi
* v zadnjih desetih letih pred rokom za oddajo ponudb je kot vodja gradnje ali vodja del vsaj enkrat vodil:
* …
* …
* Istovrsten posel kot je predmetno naročilo v pogodbeni vrednosti vsaj … EUR (brez DDV)

dokazilo: Podatki o kadrovskih zmogljivostih (*funkcija: vodja gradnje*), navedeni skladno s predlogo

opombe*: Zahtevane reference, ločene po alinejah, lahko izhajajo iz enega ali več različnih poslov (gradenj), referenca iz vsake posamezne alineje pa mora v celoti izhajati iz enega posla.*

*Za vodjo gradnje, ki ob oddaji ponudbe še ni vpisan v imenik IZS, mora ponudnik podati izjavo, da izpolnjuje vse predpisane pogoje za vpis in da bo v primeru, če bo na razpisu izbran, pred podpisom pogodbe predložil dokazilo o tem vpisu.*

*V kolikor kot pooblaščeni inženir opravlja poklicne naloge na način, določen v tretji alineji tretjega odstavka 5. člena ZAID, mora družba, za katero opravlja poklicne naloge, nastopati v ponudbi (kot ponudnik, partner, podizvajalec).*

3.2.4 Zagotovljen mora biti vodja del za …, ki izpolnjuje naslednje zahteve:

* ima strokovno izobrazbo s področja ...
* vpisan je kot pooblaščeni inženir ali vodja del v imenik pri Inženirski zbornici (IZS), ali kot vodja del (*mojster*, *delovodja*) pri Obrtno-podjetniški zbornici (OZS) oziroma Gospodarski zbornici (GZS) Slovenije
* zaposlen je pri gospodarskemu subjektu (ponudnik, partner, podizvajalec), ki nastopa v ponudbi
* v zadnjih desetih letih pred rokom za oddajo ponudb je vsaj enkrat vodil:
* …
* …

dokazilo: Podatki o kadrovskih zmogljivostih (*funkcija: vodja del*), navedeni skladno s predlogo.

opombe*: Zahtevane reference, ločene po alinejah, lahko izhajajo iz enega ali več različnih poslov (gradenj), referenca iz vsake posamezne alineje pa mora v celoti izhajati iz enega posla.*

*Za vodjo del, ki ob oddaji ponudbe še ni vpisan v imenik pri IZS, GZS oziroma OZS, mora ponudnik podati izjavo, da izpolnjuje vse predpisane pogoje za vpis in da bo v primeru, če bo na razpisu izbran, pred podpisom pogodbe predložil dokazilo o tem vpisu.*

*Imenovanje vodje del* za … *ni potrebno, če zagotovljeni vodja gradnje iz točke 3.2.3. izpolnjuje tudi pogoje iz točke 3.2.4.*

3.2.5 Zagotovljena mora biti oseba zadolžena za strokovno izvedbo ... del, ki izpolnjuje naslednje zahteve:

* ima strokovno izobrazbo s področja ...
* zaposlen je pri gospodarskemu subjektu (ponudnik, partner, podizvajalec), ki nastopa v ponudbi
* v zadnjih desetih letih pred rokom za oddajo ponudb je vsaj enkrat izvedel ali vodil:
* …
* …

dokazilo: Podatki o kadrovskih zmogljivostih (*funkcija: strokovna oseba*), navedeni skladno s predlogo.

opombe: *Zahtevane reference, ločene po alinejah, lahko izhajajo iz enega ali več različnih poslov (gradenj), referenca iz vsake posamezne alineje pa mora v celoti izhajati iz enega posla.*

3.2.6 Ponudnik oziroma sodelujoči gospodarski subjekti morajo izkazati naslednje uspešno izvedene posle na državni ali lokalni cesti iz zadnjih petih let pred rokom za oddajo ponudb:

1. Istovrsten posel kot je predmetno naročilo v pogodbeni vrednosti vsaj … EUR (brez DDV)
2. ….
3. ….
4. ….

Posel iz točke a, ki ga je izvedel samostojno ali v sodelovanju s podizvajalci mora izkazati sam ponudnik (pri skupni ponudbi katerikoli partner).

Posel iz točke b, c in d mora izkazati gospodarski subjekt, ki bo tovrstna dela pri predmetnem naročilu neposredno izvedel, za kar ima pri sebi zaposlen ustrezno usposobljen kader in zagotovljene tehnične zmogljivosti.

dokazilo: Referenca gospodarskega subjekta, vsebinsko skladna s predlogo.

opombe: *Zahtevane reference, ločene po točkah (a, b, ...) lahko izhajajo iz enega ali iz več različnih poslov (gradenj) gospodarskega subjekta, referenca iz vsake posamezne točke pa mora v celoti izhajati iz enega posla.*

*Ob preverjanju izpolnjevanja pogojev za sodelovanje iz točke 3.2 si naročnik pridržuje pravico od ponudnika zahtevati:*

* *dokazila, da so ob oddaji ponudbe zagotovljene potrebne tehnične zmogljivosti za izvedbo naročila (spisek ključne opreme in mehanizacije, izkaz o lastništvu, pogodba o najemu, ...).*
* *dokazila, da ima ob oddaji ponudbe zagotovljene kadrovske zmogljivosti za izvedbo naročila (spisek zagotovljenega kadra, dokazila o zaposlitvi, soglasje delodajalca, dokazila o izpolnjevanju določb delovnopravne zakonodaje, dokazila o izobrazbi, ...).*
* *dokazila o uspešni izvedbi referenčnega posla in prevzemu (na primer: pogodbo z investitorjem ali delodajalcem, končni obračun, potrdilo o izplačilu, poročilo o tehničnem pregledu, primopredajni zapisnik oz. zapisnik o prevzemu, uporabno dovoljenje, … ).*

3.3 Merila za izbiro najugodnejše ponudbe

Merilo za izbiro najugodnejše ponudbe je najnižja ponudbena cena v EUR z DDV.

# 4. PONUDBENA DOKUMENTACIJA

Ponudbena dokumentacija mora biti napisana v slovenskem jeziku in predložena v elektronski obliki. Sestavljajo jo naslednje listine:

* **Ponudba - predračun**
* **Priloge**
	+ Podatki o gospodarskem subjektu in dokazila o usposobljenosti
	+ Popis del s količinami
	+ Zavarovanje za resnost ponudbe
	+ Dogovor o skupnem nastopanju *(le v primeru skupne ponudbe)*

Navedbe v listinah morajo izkazovati aktualna in resnična stanja ter morajo biti dokazljive.

4.1 Ponudba - predračun

Listina »Ponudba ‑ predračun« mora izpolnjevati naslednje zahteve:

* Pri skupni ponudbi se kot ponudnika navede vse partnerje
* V ponudbeni ceni morajo biti zajeti vsi stroški in dajatve povezane z izvedbo naročila, vključno z davkom na dodano vrednost (DDV). Poleg ponudbene cene morata biti navedena skupna predračunska vrednost (brez DDV) in znesek davka (DDV) na to vrednost. Kadar je zaradi specifične situacije (npr. ponudnik iz tujine) ponudbena cena podana zgolj brez DDV, bo naročnik k tej ceni, kot samoobdavčitev prištel vrednost DDV. Vse vrednosti morajo biti v valuti EUR. Popusti na predračunske vrednosti niso dopustni. Ponudbena cena (brez DDV) ne sme presegati zakonsko določene vrednosti za naročila male vrednosti.
* Ponudba mora veljati za celotno naročilo
* Ponudba mora veljati vsaj 120 dni po roku za oddajo ponudb
* Ponudbeni rok za izvedbo naročila ne sme presegati razpisanega

Listino se priloži kot »pdf« dokument v razdelek »predračun«.

4.2 Priloge

Vse zahtevane priloge se v elektronski obliki predložijo v razdelek »druge priloge«.

4.2.1 Podatki o gospodarskem subjektu in dokazila o usposobljenosti

Gospodarski subjekt lahko v ponudbi nastopa kot *ponudnik (samostojno ali s podizvajalci)*, kot *vodilni partner* v skupni ponudbi, kot *partner* v skupni ponudbi, kot *podizvajalec.* V listini »Podatki o gospodarskem subjektu« mora vsak navesti katera dela prevzema in njihovo vrednost.

Izpolnjena in podpisana dokazila o zahtevani usposobljenosti (*naročnikove predloge*) ter podatke o gospodarskem subjektu se priloži kot »pdf« dokumente.

4.2.2 Popis del s količinami

Izpolnjen popis del s količinami in cenami se predloži v elektronski obliki (*»excel« datoteka*). V primeru razhajanja med cenami v listini *»Ponudba ‑ predračun«* in cenami v predloženem popisu del veljajo slednje.

Ponudnik popisa del ne sme spreminjati. Kakršnokoli napako v objavljenem popisu del s količinami (*napačna količina, enota mere,* *formula*, *blokada*, ...) lahko odpravi izključno naročnik, ponudnik pa je na napako, ki jo odkrije dolžan opozoriti preko portala javnih naročil. Če v predloženem popisu del posamezna postavka ni cenovno ovrednotena bo naročnik zahteval pojasnilo ali je obračunana v okviru drugih postavk, kje in v kakšni vrednosti, če to ni, bo ponudba zavrnjena.

4.2.3 Zavarovanje za resnost ponudbe

### Kot zavarovanje za resnost ponudbe mora ponudnik (*pri skupni ponudbi katerikoli partner*) predložiti bančno garancijo, za katero veljajo »Enotna pravila za garancije na poziv (EPGP), revizija iz leta 2010, izdana pri MTZ pod št. 758« ali kavcijsko zavarovanje. Zavarovanje mora biti skladno s predlogo »vzorec finančnega zavarovanja za resnost ponudbe«. Višina zavarovanja za resnost ponudbe mora biti vsaj … EUR, veljavnost zavarovanja pa ne sme biti krajša od veljavnosti ponudbe. Kot dokazilo se predloži skeniran original zavarovanja v »pdf« obliki ali elektronski dokument o zavarovanju, podpisan s kvalificiranim digitalnim potrdilom.

Zavarovanje za resnost ponudbe naročnik unovči, če ponudnik:

* po roku za oddajo ponudb svojo ponudbo umakne
* ne sklene pogodbe v določenem roku
* v določenem roku po sklenitvi pogodbe ne predloži garancije za dobro izvedbo pogodbenih obveznosti
* pred podpisom pogodbe ne predloži zahtevanega dokazila o vpisu v imenik pooblaščenih inženirjev oziroma vodij del pri pristojni poklicni zbornici v Republiki Sloveniji (IZS, OZS, GZS).

## **P O N U D B A - predračun**

|  |  |
| --- | --- |
| št.: |  |

|  |  |
| --- | --- |
| Predmet naročila: |  |
| Naročnik:  | Republika Slovenija, Ministrstvo za infrastrukturo, Direkcija RS za infrastrukturo, Hajdrihova ul. 2a, Ljubljana |

|  |  |
| --- | --- |
| Ponudnik: |  |

1. Ponudbena cena

|  |  |  |
| --- | --- | --- |
| predračunska vrednost (*brez DDV*): |  | EUR |
| znesek DDV: |  | EUR |
| ponudbena cena (*predračunska vrednost + DDV*): |  | EUR |

Ponudbena cena vključuje vse stroške in dajatve v zvezi z izvedbo naročila.

1. Ponudba velja za celotno naročilo in 120 dni po roku za oddajo ponudb.
2. Z razpisno dokumentacijo smo seznanjeni in se z njo v celoti strinjamo.

|  |  |
| --- | --- |
| Datum: |  |
| Kraj: |  |
|  |  |
|  |  |
|  |  |

PODATKI O GOSPODARSKEM SUBJEKTU

|  |  |
| --- | --- |
| V ponudbi nastopamo kot: |  |
|  | *ponudnik, (vodilni) partner, podizvajalec* |

Osebni podatki:

| Firma / ime  |  |
| --- | --- |
| Naslov  |  |
| Sedež |  |
| Zakoniti zastopnik oziroma oseba pooblaščena za podpis pogodbe |  |
| Matična številka |  |
| Identifikacijska številka za DDV |  |
| Številke transakcijskih računov |  |

|  |  |
| --- | --- |
| Prevzeta dela | Ponudbena vrednost(brez DDV) |
|  |  |
|  |  |
|  |  |
|  |  |
|  |  |

S podpisom izjavljamo, da bomo ponudniku dali na voljo vsa svoja sredstva, ki jih ponudnik potrebuje za izkazovanje zahtevane zmogljivosti in za realizacijo javnega naročila.

(*izjava zavezuje zgolj podizvajalca, katerega zmogljivosti ponudnik v skladu z 81. členom ZJN-3 priglaša v ponudbi*)

|  |  |
| --- | --- |
| žig | gospodarski subjekt |
|  |
| (*ime in priimek pooblaščene osebe*) |
|  |
| (*podpis*) |

Priloga: Zahteva za naročnikovo neposredno plačilo terjatve podizvajalca do ponudnika

#### (*priloži se le, kadar podizvajalec zahteva naročnikovo neposredno plačilo*)

#### IZJAVA GOSPODARSKEGA SUBJEKTA, DA NI RAZLOGOV ZA NJEGOVO IZKLJUČITEV

|  |  |
| --- | --- |
| Gospodarski subjekt: |  |

Pod kazensko in materialno odgovornostjo izjavljamo:

1. Našemu gospodarskemu subjektu niti nobeni osebi, ki je član upravnega, vodstvenega ali nadzornega organa gospodarskega subjekta ali ki ima pooblastilo za njegovo zastopanje ali odločanje ali nadzor v njem, ni bila izrečena pravnomočna sodba, ki ima elemente kaznivih dejanj iz 1. odstavka 75. člena Zakona o javnem naročanju (ZJN-3).

2. Pristojni organ Republike Slovenije ali druge države članice ali tretje države v zadnjih treh letih pred potekom roka za oddajo ponudb pri našem gospodarskemu subjektu ni ugotovil najmanj dveh kršitev v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

3. Nimamo neizpolnjenih obveznih dajatev in drugih denarnih nedavčnih obveznosti v skladu z zakoni in predpisi države, kjer imamo sedež ali države naročnika, oziroma so le-te nižje od 50 EUR. Predložene imamo vse obračune davčnih odtegljajev za dohodke iz delovnega razmerja za obdobje zadnjih petih let do roka za oddajo prijave ali ponudbe.

4. Nad nami ni začet postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, in postopek likvidacije po zakonu, ki ureja gospodarske družbe, in naših sredstev ali poslovanja ne upravlja upravitelj ali sodišče, in naše poslovne dejavnosti začasno niso ustavljene, in v skladu s predpisi druge države nad nami ni začet postopek ali pa ni nastal položaj z enakimi pravnimi posledicami.

5. S strani naročnika nismo obveščeni o uvrstitvi v njegovo evidenco izključenih gospodarskih subjektov na podlagi točke 3.1.5

6 Nismo izločeni iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja.

|  |  |  |
| --- | --- | --- |
| 7. | Vpisani smo v |  |
|  |  | *(poslovni register, v katerega* je *gospodarski subjekt vpisan)* |
|  | in izpolnjujemo pogoje za zakonito opravljanje naslednjih dejavnosti, ki so predmet naročila in jih prevzemamo v ponudbi: |
|  | 1.1 |  |
|  | 1.2 |  |
|  | 1.3 |  |

Naročniku dovoljujemo in ga pooblaščamo, da naše navedbe preveri v uradnih evidencah državnih organov, organov lokalnih skupnosti in drugih nosilcev javnih pooblastil ter za pravne in fizične osebe iz 1. točke te izjave pridobi potrdila iz kazenske evidence. Za navedbe, ki jih ni možno oziroma jih naročnik ni uspel preveriti v uradnih evidencah, bomo na njegov poziv v določenem roku predložili zahtevane dodatne informacije oziroma dodatna dokazila o izpolnjevanju pogojev.

|  |  |
| --- | --- |
| žig | gospodarski subjekt |
|  |
| (*ime in priimek pooblaščene osebe*) |
|  |
| (*podpis*) |

**IZJAVA O ZAGOTOVLJENIH TEHNIČNIH IN KADROVSKIH ZMOGLJIVOSTIH**

|  |  |
| --- | --- |
| Ponudnik: |  |

Tehnične zmogljivosti

Izjavljamo, da imamo zagotovljene vse potrebne tehnične zmogljivosti (*mehanizacijo in opremo*) za kvalitetno izvedbo celotnega naročila v predvidenem roku, skladno z zahtevami iz razpisne dokumentacije (*Specifikacija naročila*), pravili stroke ter predpisi in standardi s področja predmeta naročila. Na podlagi poziva bomo naročniku v določenem roku predložili zahtevana dokazila o zagotavljanju tehničnih zmogljivosti.

Kadrovske zmogljivosti

Izjavljamo, da imamo zagotovljene potrebne kadrovske zmogljivosti za kvalitetno izvedbo celotnega naročila v predvidenem roku, skladno z zahtevami iz razpisne dokumentacije (*Specifikacija naročila*), predpisi in standardi s področja predmeta naročila ter delovnopravno zakonodajo. Na podlagi poziva bomo naročniku v določenem roku predložili zahtevana dokazila o zagotavljanju kadrovskih zmogljivosti.

|  |  |
| --- | --- |
| žig | ponudnik |
|  |
| (*ime in priimek pooblaščene osebe*) |
|  |
| ( *podpis* ) |

PODATKI O KADROVSKIH ZMOGLJIVOSTIH

| Ime in priimek: |  |
| --- | --- |
| Strokovna izobrazba: |  |

|  |  |
| --- | --- |
| Funkcija: |  |
|  | (*vodja gradnje, vodja del)* |

|  |  |
| --- | --- |
| Zaposlen pri: |  |
|  | (*naziv gospodarskega subjekta)* |

|  |
| --- |
| Vrsta, izdajatelj, številka in datum izdaje izkaza o ustrezni poklicni kvalifikaciji za navedeno funkcijo: |
| vrsta izkaza: |  | št.: |  |
|  | *(strokovni izpit, kvalifikacija ...)* |  |  |
| izdajatelj: |  | datum: |  |

Vpis v imenik pristojne poklicne zbornice (IZS, GZS, OZS) v Republiki Sloveniji:

|  |  |
| --- | --- |
| Žig ali identifikacijska številka: |  |
|  |  |
| \*Izjava: | Izjavljamo, da navedena oseba izpolnjuje predpisane pogoje za vpis v imenik pristojne poklicne zbornice v Republiki Sloveniji (IZS, GZS, OZS). Če bomo izbrani, bomo pred podpisom pogodbe predložili dokazilo o vpisu. |

Reference za navedeno funkcijo:

| Naziv gradnje oz. del | Vrednost (brez DDV) | Datum dokončanja | Opis del s količinami iz katerih borazvidno izpolnjevanje zahtevanihreferenc |
| --- | --- | --- | --- |
|  |  |  |  |
|  |  |  |  |
|  |  |  |  |

Pod kazensko in materialno odgovornostjo izjavljamo, da so navedeni podatki resnični. Na podlagi poziva bomo naročniku v določenem roku predložili zahtevana dokazila.

|  |  |
| --- | --- |
| žig | ponudnik |
|  |
| (ime in priimek pooblaščene osebe) |
|  |
| (podpis) |

\* Izjava velja za primer, ko navedeni vodja ob oddaji ponudbe še ni vpisan v imenik pristojne zbornice, izpolnjuje pa pogoje za vpis.

**REFERENCA GOSPODARSKEGA SUBJEKTA**

|  |  |
| --- | --- |
| Gospodarski subjekt (imetnik reference): |  |

Pod kazensko in materialno odgovornostjo izjavljamo, da so spodaj navedeni podatki o referenci resnični. Na podlagi poziva bomo naročniku v določenem roku predložili zahtevana dokazila o uspešni izvedbi navedenega referenčnega posla.

|  |  |
| --- | --- |
| Naziv posla (gradnje): |  |
| Investitor / naročnik: |  |
| Datum izvedbe: |  |
| Vrednost:(brez DDV) | EUR |  |
| *pogodbena vrednost referenčnega posla* |  |
| Izvedena dela pri referenčnem poslu (vrsta, obseg, vrednost)  |  |

|  |  |
| --- | --- |
| žig | gospodarski subjekt |
|  |
| *(ime in priimek pooblaščene osebe)* |
|  |
| (*podpis*) |

### **VZOREC FINANČNEGA ZAVAROVANJA ZA RESNOST PONUDBE**

*Glava s podatki o garantu (zavarovalnici/banki) ali SWIFT-ključ*

Za:       *(vpiše se upravičenca tj. izvajalca postopka javnega naročanja)*

Datum:       *(vpiše se datum izdaje)*

**VRSTA ZAVAROVANJA:**       *(vpiše se vrsta zavarovanja: kavcijsko zavarovanje/bančna garancija)*

**ŠTEVILKA:**       *(vpiše se številka zavarovanja)*

**GARANT:**       *(vpiše se ime in naslov zavarovalnice/banke v kraju izdaje)*

**NAROČNIK ZAVAROVANJA:**       *(vpišeta se ime in naslov naročnika zavarovanja, tj. kandidata oziroma ponudnika v postopku javnega naročanja)*

**UPRAVIČENEC:**       *(vpiše se izvajalec postopka javnega naročanja)*

**OSNOVNI POSEL:** obveznost naročnika zavarovanja iz njegove ponudbe, predložene v postopku javnega naročanja št.       *(vpiše se številka objave oziroma interne oznake postopka oddaje javnega naročila)*, katerega predmet je       *(vpiše se predmet javnega naročila)*.

**ZNESEK V EUR:**       *(vpiše se najvišji znesek s številko in besedo)*

**LISTINE, KI JIH JE POLEG IZJAVE TREBA PRILOŽITI ZAHTEVI ZA PLAČILO IN SE IZRECNO ZAHTEVAJO V SPODNJEM BESEDILU:**       (*nobena/navede se listina)*

**JEZIK V ZAHTEVANIH LISTINAH:** slovenski

**OBLIKA PREDLOŽITVE:** v papirni obliki s priporočeno pošto ali katerokoli obliko hitre pošte ali osebno ali v elektronski obliki po SWIFT sistemu na naslov       *(navede se SWIFT naslova garanta)*

**KRAJ PREDLOŽITVE:**       *(garant vpiše naslov podružnice, kjer se opravi predložitev papirnih listin, ali elektronski naslov za predložitev v elektronski obliki, kot na primer garantov SWIFT naslov)*

Ne glede na naslov podružnice, ki jo je vpisal garant, se predložitev papirnih listin lahko opravi v katerikoli podružnici garanta na območju Republike Slovenije.

**ROK VELJAVNOSTI:** DD. MM. LLLL *(vpiše se datum veljavnosti, ki je zahtevan v razpisni dokumentaciji za oddajo predmetnega javnega naročila ali v obvestilu o naročilu)*

**STRANKA, KI MORA PLAČATI STROŠKE:**       *(vpiše se ime naročnika zavarovanja, tj. kandidata oziroma ponudnika v postopku javnega naročanja)*

Kot garant se s to garancijo / zavarovanjem nepreklicno zavezujemo, da bomo upravičencu izplačali katerikoli znesek do višine zneska garancije / zavarovanja, ko upravičenec predloži ustrezno zahtevo za plačilo v zgoraj navedeni obliki predložitve, podpisano s strani pooblaščenega(-ih) podpisnika(-ov), skupaj z drugimi listinami, če so zgoraj naštete, ter v vsakem primeru skupaj z izjavo upravičenca, ki je bodisi vključena v samo besedilo zahteve za plačilo bodisi na ločeni podpisani listini, ki je priložena zahtevi za plačilo ali se nanjo sklicuje, in v kateri je navedeno, v kakšnem smislu naročnik zavarovanja ni izpolnil svojih obveznosti iz osnovnega posla.

Zavarovanje se lahko unovči iz naslednjih razlogov, ki morajo biti navedeni v izjavi upravičenca oziroma zahtevi za plačilo:

1. Naročnik zavarovanja po roku za oddajo ponudb svojo ponudbo umakne
2. Naročnik zavarovanja ne sklene pogodbe v določenem roku
3. Naročnik zavarovanja v določenem roku po sklenitvi pogodbe ne predloži garancije za dobro izvedbo pogodbenih obveznosti
4. Naročnik zavarovanja pred podpisom pogodbe ne predloži zahtevanega dokazila o vpisu v imenik pooblaščenih inženirjev oziroma vodij del pri pristojni poklicni zbornici v Republiki Sloveniji (IZS, OZS, GZS).

Katerokoli zahtevo za plačilo po tem zavarovanju moramo prejeti na datum veljavnosti zavarovanja ali pred njim v zgoraj navedenem kraju predložitve.

Morebitne spore v zvezi s tem zavarovanjem rešuje stvarno pristojno sodišče v Ljubljani po slovenskem pravu.

Za to zavarovanje veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758.

 garant (žig in podpis)